text:
Luusi
Essuula 1
Awo olwatuuka mu nnaku abalamuzi ze baalamuliramu, enjala n'egwa mu nsi. Awo omusajja ow'e Besirekemuyuda n'agenda okutuula mu nsi ya Mowaabu, ye ne mukazi we, ne batabani be bombi.
2 N'erinnya ly'omusajja lyali Erimereki, n'erinnya lya mukazi we Nawomi, n'erinnya lya batabani be bombi Maloni ne Kiriyoni, Abaefulaasi ab'e Besirekemuyuda. Ne batuuka mu nsi ya Mowaabu, ne babeera eyo.
3 Awo Erimereki bba Nawomi n'afa; naye n'asigalawo ne batabani be bombi.
4 Ne bawasa ku bakazi ba Mowaabu; erinnya ly'omu Olupa, n'erinnya ly'ow'okubiri Luusi: ne bamalayo emyaka nga kkumi.
5 Awo Maloni ne Kiriyoni ne bafa bombi; omukazi n'afiirwa abaana be bombi ne bba.
6 Awo n'alyoka agolokoka ne baka baana be, addeyo ng'ava mu nsi ya Mowaabu: kubanga yali awulidde ng'ali mu nsi ya Mowaabu nga Mukama bwe yajjira abantu be ng'abawa emmere.
7 N'ava mu kifo mwe yali, ne baka baana be bombi wamu naye; ne batambula mu kkubo okuddayo mu nsi ya Yuda.
8 Awo Nawomi n'agamba baka baana be bombi nti Mugende muddeyo buli omu ku mmwe mu nnyumba ya nnyina: Mukama abakole eby'ekisa, nga mmwe bwe mwakola abaafa era nange.
9 Mukama abawe okulaba okuwummula, buli omu ku mmwe mu nnyumba ya bba. N'alyoka abanywegera; ne bayimusa eddoboozi lyabwe, ne bakaaba amaziga.
10 Ne bamugamba nti Nedda; naye tuliddayo naawe eri abantu bo.
11 Nawomi n'agamba nti Mukyuke nate, baana bange: kiki ekibaagaza okugenda nange? nkyalina abaana mu lubuto lwange babeere babbammwe?
12 Mukyuke nate, baana bange, mweddireyo; kubanga nkaddiye mpitiridde okuba n'omusajja. Bwe nnaayogera nti Nsuubira, newakubadde nga mbeera n'omusajja ekiro kino, era ne nzaala abaana ab'obulenzi;
13 kale mwandibalindiridde okukula? kyemuliva muleka okuba n'abasajja? nedda, baana bange; kubanga nnumwa nnyo ku lwammwe, kubanga omukono gwa Mukama gwafuluma okulwana nange.
14 Ne bayimusa eddoboozi lyabwe, ne bakaaba nate amaziga: Olupa n'anywegera nnyazaala we; naye Luusi ne yeegata naye.
15 N'ayogera nti Laba, muggya wo azzeeyo eri abantu be n'eri katonda we: naawe ddayo ogoberere muggya wo.
16 Awo Luusi n'ayogera nti Tonneegayirira kukuleka, n'okuddayo obutakugoberera: kubanga gy'onoogendanga, gye nnaagendanga nze: era gy'onoosulanga, gye nnaasulanga nze: abantu bo be banaabanga abantu bange, era Katonda wo Katonda wange:
17 gy'olifiira, nze gye ndifiira, era gye balinzika: Mukama ankole bw'atyo era n'okusingawo, oba ng'ekigambo kyonna kiritwawukanya ggwe nange wabula okufa.
18 Awo bwe yalaba ng'amaliridde okugenda naye, n'aleka okwogera naye.
19 Awo abo bombi ne batambula okutuusa lwe baatuuka e Besirekemu. Awo olwatuuka bwe baamala okutuuka e Besirekemu, ekibuga kyonna ne kisasamala ku lwabwe, abakazi ne boogera nti Ono Nawomi?
20 N'abagamba nti Temumpita Nawomi, naye mumpite Mala: kubanga Omuyinza w'ebintu byonna yankola ebikaawa ennyo.
21 Nnava wano nga njijudde, era Mukama ankomezzaawo ewattu nga sirina kantu: kiki ekibampisa Nawomi, kubanga Mukama yategeeza ku nze, era Omuyinza w'ebintu byonna yambonyaabonya?
22 Bwe batyo Nawomi n'akomawo, ne Luusi Omumowaabu, muka mwana we, wamu naye, eyakomawo okuva mu nsi ya Mowaabu: ne batuuka e Besirekemu nga kyebajje bakungule sayiri.


c: text/html

text:
Omulenzi agikubye!
Mu kiseera nga Palamenti erinze ssentebe w’ekibiina ki National Resistance Movement (NRM) era omukulembeze w’eggwanga lino Yoweri Kaguta Museveni, okuteeka omukono ku bbago lya Computer Misuse (Amendment) Bill, 2022, okulambika ku ngeri y’okweyambisa Kompyuta, nate vidiyo z’omwana ng’ali mu kaboozi, zongedde okutambula ku mikutu migatta bantu.
Okuva olunnaku olw’eggulo, vidiyo eziraga omwana omuwala ng’ali mu kaboozi n’omulenzi atamanyikiddwa zongedde okutambula ku mikutu migatta bantu n’okusingira ddala ogwa WhatsApp.
Abamu, bagamba nti omuyizi, y’omu ku baana abawala ku Yunivasite emu mu Kampala wadde mu kiseera kino tewali alina bukakafu.
Mu vidiyo, omulenzi yabadde akutte essimu, wakati mu kusinda omukwano era kigambibwa, omulenzi ayinza okuba yeyakutte vidiyo.
Abamu bagamba nti omuwala okuwa omulenzi ebyalo ng’ali mu kawale ate nga n’omulenzi ali mu mpale, kabonero akalaga nti entekateeka z’okudda mu kaboozi, yaguddewo bugwi.
Ani yakutte vidiyo!
Okusinzira ku vidiyo, ebiriwo biraga nti yakwatiddwa omuwala oba omulenzi kyokka n’okutuusa kati, kizibu okutegeera ekigendererwa lwaki yakutte akatambi.
Mu vidiyo, eyabadde ekwata akatambi, akulaga nti yatambuza kkamera okulaga ebitundu by’ekyama wakati mu kusinda omukwano oluvanyuma, yakoze kyonna ekisoboka okulaga ffeesi y’omuwala.
Kigambibwa, okulaga ffeesi y’omuwala ng’omuvubuka talabika, kyabadde kigenderere okulabisa omuwala.
Ki ekiddako!
Mu ggwanga Uganda, okutambuza akatambi k’obuseegu ku mikutu migatta bantu musango era kimenya mateeka omuntu yenna okwenyigira mu kusasaanya obuseegu.
Mu kiseera kino tekimanyiddwa oba Poliisi evuddeyo ku nsonga ezo.
Singa Poliisi evaayo, erina okunoonya ani yakutte akatambi n’ekigendererwa era singa kizuulwa nti omuwala oba omulenzi alina omukono mu kufulumya akatambi, balina okubatwala mu kkooti. Olwa vidiyo okweyongera okutambula ku mukutu ogwa WhatsApp, abamu bagamba nti omuwala ategeera kye bayita okusinda omukwano kuba okuwa omusajja akaboozi ng’ali mu kawale k’omunda, kikolebwa abawala abategeera ekikolwa.
Ebirala ebifa mu ggwanga – https://www.youtube.com/watch?v=swbD5hycS4Q

robotstxt: allowed

filter: keep


text:
Yakobo
Essuula 1
Yakobo, omuddu wa Katonda ne Mukama waffe Yesu Kristo, eri ebika ekkumi n'ebibiri ebyasaasaana, mbalamusizza.
2 Mulowoozenga byonna okuba essanyu, baganda bange, bwe munaagwanga mu kukemebwa okutali kumu;
3 nga mutegeera ng'okugezebwa kw'okukkiriza kwammwe kuleeta okugumiikiriza.
4 Era omulimu gw'okugumiikiriza gutuukirirenga, mulyoke mubeere abaatuukirira, abalina byonna, abataweebuuka mu kigambo kyonna.
5 Naye oba ng'omuntu yenna ku mmwe aweebuuka mu magezi asabenga Katonda atamma awa bonna so takayuka; era galimuweebwa.
6 Naye asabenga mu kukkiriza, nga taliiko ky'abuusabuusa: kubanga abuusabuusa afaanana ng'ejjengo ery'ennyanja eritwalibwa empewo ne lisuukundibwa.
7 Kubanga omuntu oyo talowoozanga ng'aliweebwa ekintu kyonna eri Mukama waffe
8 omuntu ow'emyoyo ebiri, atanywera mu makubo ge gonna.
9 Naye ow'oluganda omukopi yeenyumirizenga olw'obukulu bwe:
10 era n'omugagga yeenyumirizenga olw'okukopawala kwe: kubanga aliggwaawo ng'ekimuli ky'omuddo.
11 Kubanga enjuba evaayo n'omusana omungi n'ewotosa omuddo; n'ekimuli kyagwo ne kigwa n'obulungi bw'ekifaananyi kyagwo ne bubula: era n'omugagga bw'atyo bw'aliwotoka mu kutambula kwe.
12 Alina omukisa omuntu agumiikiriza okukemebwa: kubanga bw'alimala okusiimibwa aliweebwa engule ey'obulamu, Mukama waffe gye yasuubiza abamwagala.
13 Omuntu yenna bw'akemebwanga, tayogeranga nti Katonda ye ankema kubanga Katonda takemeka na bubi, era ye yennyini takema muntu yenna:
14 naye buli muntu akemebwa, ng'awalulwa okwegomba kwe ye n'asendebwasendebwa.
15 Okwegomba okwo ne kulyoka kuba olubuto ne kuzaala okwonoona: n'okwonoona okwo, bwe kumala okukula; ne kuzaala okufa.
16 Temwerimbalimbanga, baganda bange abaagalwa.
17 Buli kirabo kirungi na buli kitone kituukirivu kiva waggulu, nga kikka okuva eri Kitaffe ow'ebyaka, atayinza kuba na kufuukafuuka newankubadde ekisiikirize eky'okukyuka.
18 Olw'okuteesa kwe yatuzaala n'ekigambo eky'amazima, tulyoke tubeere ng'omwaka omubereberye ogw'ebitonde bye.
19 Ekyo mukimanyi, baganda bange abaagalwa. Naye buli muntu abeerenga mwangu wa kuwulira, alwengawo okwogera, alwengawo okusunguwala
20 kubanga obusungu bw'omuntu tebukola butuukirivu bwa Katonda.
21 Kale muteekenga wala obugwagwa bwonna n'obubi obusukkiridde, mutoolenga n'obuwombeefu ekigambo ekisigibwa ekiyinza okulokola obulamu bwammwe.
22 Naye mubeerenga bakozi ba kigambo, so si bawulizi buwulizi, nga mwerimbalimba.
23 Kubanga omuntu yenna bw'aba omuwulizi w'ekigambo, so nga si mukozi, oyo afaanana ng'omuntu eyeeraba amaaso ag'obuzaaliranwa bwe mu ndabirwamu:
24 kubanga yeeraba n'agenda, amangu ago ne yeerabira bw'afaananye.
25 Naye atunula mu mateeka amatuukirivu ag'eddembe n'anyiikiriramu, nga si muwulizi eyeerabira naye mukozi akola, oyo anaaweebwanga omukisa mu kukola kwe.
26 Omuntu yenna bwe yeerowooza nga wa ddiini, bw'ataziyiza lulimi lwe, naye nga yeerimba omutima gwe eddiini y’oyo teriiko ky'egasa.
27 Eddiini ennongoofu eteriimu kko mu maaso ga Katonda Kitaffe ye eno, okulambulanga abafuuzi ne bannamwandu mu bunaku bwabwe, n'okwekuumanga obutaba na mabala ag'omu nsi.


text:
Under Secretary, Principal, Disaster Management ne Procurement Officer aba Office of the Prime Minister basimbiddwa mu maaso g’omulamuzi wa Kkooti evunaana abakenuzi n’abali b’enguzi eya Anti Corruption Court nebavunaanibwa emisango okuli okulya enguzi, okukozesa obubi offiisi wamu n’okufiiriza Gavumenti ya Yuganda ssente.
Kino kidiridde okunoonyereza kubigambibwa nti waliwo okugula emmere etali ku mutindo nga yali yakuweebwa abantu abakosebwa amataba mu Kasese.
– Kaima Godfrey (Undersecretary/accounting officer)
– Dhikusooka Cyprian (Principal Disaster Management)
– Mugerwa Kizito (Procurement Officer)
Share.


text:
Ekyamateeka Olwokubiri 22
Endagaano Enkadde nʼEndagaano Empya
Okuyambagana
22 (A)Bw’olabanga ente ya munno, oba endiga ye, ng’ebula okuva ewaabayo, togirekanga bulesi ne weesuulirayo ogwa nnaggamba naye ogikwatanga n’ogizzaayo ewa nnyiniyo. 2 Nannyini yo bw’abanga tasula kumpi naawe, obanga nannyini yo tomumanyi, ogireetanga mu maka go n’obeeranga nayo okutuusa nannyini yo lw’alijja ng’aginoonya; olwo nno n’olyoka ogimuddiza. 3 Okolanga bw’otyo ng’osanze endogoyi ya munno, obanga olonze ekyambalo kya munno, oba ekintu kyonna ekirala munno ky’anaabanga abuliddwa kyokka ggwe n’okironda. Tolemanga kuyamba munno ng’ali mu buzibu, ate nga wandisobodde okumuyamba. Obusobozi bw’onoobanga nabwo okuyamba munno tobumukwekanga.
4 (B)Bw’onoolabanga endogoyi ya munno, oba ente ye, ng’egudde ku kkubo, togiyitangako buyisi, wabula omuyambanga okugiyimusa.
Omusajja Okwefaanaanyiriza Omukazi, oba Omukazi Okwefaanaanyiriza Omusajja
5 Omukazi taayambalenga ngoye za kisajja, so n’omusajja taayambalenga ngoye za kikazi; kubanga abakola ebyo Mukama Katonda wammwe abakyayira ddala.
6 (C)Temutwalanga Nnyonyi Nzadde. Bwe munaalabanga ekisu ky’ennyonyi ku muti, oba ku mabbali g’ekkubo, nga kirimu amagi oba obwana obuto, nga ne nnyina waabwo abumaamidde, oba atudde ku magi, bwe munaatwalanga obwana obuto, nnyina waabwo temumutwalirangako.
7 (D)Obwana obuto munaayinzanga okubutwala, kyokka nnyina waabwo mumulekanga n’agenda, mulyoke mufunenga emirembe mu mutima awamu n’obuwangaazi.
Akasenge ak’Okukugira Akasolya
8 Bwe muneezimbiranga enju empya ey’akasolya akatereevu[a] akatali keesulifu, mukolangako akasenge waggulu okwebungulula akasolya ako, kalyoke kaziyizenga omuntu okuva eyo waggulu n’agwa wansi, n’aleeteranga ennyumba eyo omusango olw’omusaayi ogunaabanga guyiise.
Obutatabulatabulanga Bintu bya Njawulo
9 (E)Wakati w’ennyiriri z’emizabbibu temusimbangamu mmere ya ngeri ndala, bwe munaakikolanga, ebibala by’emizabbibu n’eby’emmere gye munaabanga musimbyemu, byombi munaabifiirwanga.
10 (F)Ente n’endogoyi temuzigattanga wamu ne muzisibanga ku kikoligo kye kimu eky’ekyuma kye munaabanga mulimisa.
11 (G)Temwambalanga ngoye ezinaabanga zirukiddwa n’ewuzi z’ebyoya by’endiga nga zigattiddwa wamu n’ewuzi eza linena.
12 (H)Mutunganga emijunga ku buli nsonda ennya ez’eminagiro gyammwe gye munaayambalanga.
Amateeka ag’Enkolagana y’Abasajja n’Abakazi
13 (I)Omusajja bw’aneewasizanga omukazi, kyokka oluvannyuma lw’okusula naye, n’amukyawa, 14 n’amuwaayiriza ng’amukonjera ng’agamba nti, “Nawasa omukazi ono, naye bwe nasula naye saamusanga nga mbeerera,” 15 Kitaawe w’omuwala oyo ne nnyina banaaleeteranga abakulembeze abakulu ab’ekibuga ekyo, nga bali ku wankaaki waakyo, obujulizi obunaalaganga ng’omuwala waabwe yali mbeerera. 16 Kitaawe w’omuwala anaategeezanga abakulembeze abakulu nti, “Nagabira omusajja ono omwana wange omuwala amuwase, naye omusajja amukyaye. 17 Kaakano wuuno amuwaayiriza ng’amukonjera ng’amwogerako nti, Muwala wo namusanga nga si mbeerera.” Naye obujulizi buubuno obulaga ng’omwana wange ono omuwala yali mbeerera. Abazadde b’omuwala banaayanjululizanga essuuka y’obuliri mu maaso g’abakulembeze abakulu ab’ekibuga ekyo. 18 (J)Abakulembeze abakulu b’ekibuga ekyo banaatwalanga bba w’omuwala, banaasookanga okumukubamu. 19 Ate ne bamusalira omutango gwa sekeri za ffeeza kikumi[b]; banaaziwanga kitaawe w’omuwala; kubanga omusajja oyo anaabanga aleese erinnya ebbi ku muwala wa Isirayiri embeerera. Omuwala oyo anaabeeranga mu maka g’omusajja oyo ebbanga lyonna, era omusajja takkirizibwenga kugoba mukazi we oyo ebiro byonna omusajja oyo by’alimala nga mulamu.
20 Naye singa omusajja nga by’anaabanga ayogedde bya mazima, nga n’obujulizi obukakasa ng’omuwala yali mbeerera bunaabanga bubuze, 21 (K)kale nno omuwala oyo anaaleetebwanga ku muzigo gw’ennyumba ya kitaawe, era abasajja ab’omu kibuga ky’omuwala oyo banaamukubiranga awo amayinja n’afa. Kubanga anaabanga akoze ekikolwa kya bugwenyufu nnyo eky’okumanya abasajja ng’akyali mu luggya lwa kitaawe. Ekibi musaananga mukimalemu mu Isirayiri.
22 (L)Omusajja bw’anaakwatibwanga nga yeebase n’omukyala w’omusajja omulala, kale, omusajja akwatiddwa n’omukyala gw’anaabanga yeebase naye, bombi baakuttibwanga. Ekibi musaana mukimalengamu mu Isirayiri.
23 Bwe wanaabangawo omuwala embeerera ayogerezebwa afumbirwe, omusajja n’amusanga mu kibuga ne yeebaka naye, 24 (M)munaabaleetanga bombi ku wankaaki w’ekibuga ekyo ne mubakuba amayinja ne bafa; omuwala, bwe kibanga nga yali munda mu kibuga naye n’atakuba nduulu kufuna buyambi; omusajja, kubanga yayonoona omuwala ajja okufumbirwa omusajja we. Bwe mutyo bwe munaamalangamu ekibi mu mmwe.
25 Naye omusajja bw’anaasanganga omuwala ayogerezebwa ku ttale n’amukwata ne yeebaka naye olw’empaka, kale nno omusajja anaabanga yeebase n’omuwala oyo y’anattibwanga. 26 Omuwala oyo temumukolangako kintu kyonna, kubanga anaabanga talina kibi kyonna ky’akoze ekinaamusaanyizanga okufa. Ensonga ezo zifaanana ng’ez’omuntu anaabanga alumbaganye muliraanwa we n’amutemula. 27 Olwokubanga omuwala ono anaabanga ayogerezebwa okufumbirwa yasangibwa omusajja ku ttale etali bantu, anaayinzanga okuba nga yeekubira enduulu naye ne watabaawo amudduukirira okumuyamba.
28 (N)Omusajja bw’anasisinkananga omuwala embeerera naye nga taliiko amwogereza, n’amukwata ne yeebaka naye, ne bakwatibwa nga bali mu kikolwa ekyo, 29 omusajja anaabanga yeebase n’omuwala oyo anaasasulanga kitaawe w’omuwala sekeri eza ffeeza amakumi ataano.[c] Omusajja anaawasanga omuwala oyo okuba mukazi we, kubanga anaabanga amaze okumusobyako. Era taamugobenga okumala ebbanga lyonna omusajja oyo nga mulamu.
30 (O)Omusajja taawasenga mukyala wa kitaawe aleme kuweebuulanga kitiibwa kya buliri bwa kitaawe.
Footnotes
- 22:8 akasolya akatereevu Ennyumba ez’omu bitundu ebyo zaalinanga akasolya akatereevu, omuntu kwe yayinzanga okutambulira, oba oluusi n’okwebakako ng’obudde bw’ekiro bwa bbugumu nnyo
- 22:19 sekeri za ffeeza kikumi zenkanankana kilo emu
- 22:29 Sekeri za ffeeza amakumi ataano Zenkanankana nga kitundu kya kilo
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Olwaleero lunnaku lwabalumiddwa emisota
Ivan Ssenabulya
September 19th, 2021
Bya Benjamin Jumbe
Abantu babulijjo bawabuddwa ku bujanjabi bwabalumiddwa emisota.
Olwaleero ensi yegasse awamu okukuza olunnaku lwa International Snakebite Awareness Day olwabangibwawo okumanyisa antu ku kulumimwa emisota nobunjabi, nga lukwatibwa buli nga 19 Sebutemba.
Bwabadde ayogerako naffe, Emmanuel Mukasa nga mukugu era akulira ekitongole kya Herp Fauna Foundation Uganda agambye nti okulumibwa omusota ogwobusawa omuntu abeera yetaaga obujanjabi obwamangu era obusokerwako.
Ebibalo biraga nti abantu obukadde 5 nemitwalo 40 bebalumibwa emisota buli mwaka.
Alabudde nti wlaiwo era abantu byebasaanye okwewala.


text:
https://youtu.be/KfCdGfhbOd8
Ssaabawandiisi wa National Unity Platform David Lewis Rubongoya; “Okusaaga okusinga, kwekulaba nga ekibiina kya National Resistance Movement – NRM emyaka gyonna kiyimiriddewo kukusasulira bulimba okukkakkanya abagivuganya, okubawulayawula nokubasuula.
Bwebagezaako okukukyuusa nogaana nga batandika okukwononera erinnya.
Bwekiba nga ekigendererwa kyaffe kyali kyakufuna mirimu, tetwandisuddewo mirimu mirungi gyetwalina netusalawo okulwanirira emirembe ne demokulasiya.
Abamu kuffe tetwandivudde mu kintu ate kutandika kukirwanyisa. Ekigendererwa kyaffe kulwanyisa nnakyemalira ayonoonye eggwanga lyaffe. Tetujja kubuzaabuzibwa ku nsonga yonna gyetuliko.”
Share.


text:
Akeediimo k’abalamuzi katandise olwaleero wonna mu ggwanga nga batadde ebikola wansi oluvannyuma lw’ennaku 30 okuggwako zebaawa Gavumenti okubongeza omusaala.
Pulezidenti w’ekibiina omwegattira abalamuzi ekya Uganda Judicial Officers Association (UJOA), His Worship Godfrey Kaweesa agamba nti abalamuzi basasulwa omusaala mutono nnyo ate nga n’ebikozesebwa ebirala nga emmotoka nabyo bya kusimbira kaggo.
Wabula ye ayogerera ekitongole ekiramuzi Solomon Mwita agamba nti bakola kyonna ekisoboka okulaba nga abalamuzi baddamu okukakkalabya emirimu.


text:
Omwogezi w’ekitongole kya Uganda Police Force ekikola kukunoonyereza ku misango ekya CID Charles Twiine avuddeyo nategeeza nga bwewaliwo abaana 50 abakuumirwa ku kitebe kya CID nga bano bali mukugibwako ebibakwatako n’oluvannyuma baddizibwe ab’enganda zaabwe.
Bano kuliko nabantu abakulu abakwatibwa nabo nga mwemuli neyali omuyimbi wa Kadongokamu Vincent Ssegawa eyasiramuka nafuuka Ibrahim Ssegawa bagiddwa ku Markaz Ibun Hajara School e Namaliga Bombo mu Disitulikiti y’e Luweero.
Kigambibwa nti bano bali bakukusibwa.
Share.


text:
Bwetusisinkana okugezesebwa, ebizibu, era n’omugugu omuzito ogw’omusalaba ku kkubo lyaffe ery’okukkiriza, abo abatwala ebizibu ebyo ng’okubonabona, nga balowooza nti, “Siri wa mukisa,” bajja kubeerera ddala abatali basanyufu, naye abo abategera emikisa era ne bebaza mu mbeera zino bajja kuzuula esanyu era bayingire mu bwakabaka obw’omuggulu.
Kristo Ahnsahnghong ne Katonda Maama bagamba, “Mubeere basanyufu buli kiseera era mwebazenga mu mbeera zonna,” era mutusomese okubeerawo mu bulamu obumativu kubanga omululu gw’ensi guleeta okukemebwa n’obutali busanyufu. Batusomesa okugezaako okwetendeka okubeera abatya Katonda nga bakyuusa embeera yonna etali ya sanyu okufuuka ey’esanyu.
Musanyukenga ennaku zonna; mwebazenga mu kigambo kyonna kyonna, kubanga ekyo Katonda kyabagaliza mu Kristo Yesu gye muli.
1 Abasessaloniika 5:16–18
Alina omukisa omuntu agumiikiriza okukemebwa kubanga bwalimala okusiimibwa aliweebwa engule ey’obulamu, Mukama waffe gye yasuubiza abamwagala. . . . naye buli muntu akemebwa, ng’awalulwa okwegomba kwe n’asendebwasendebwa. Okwegomba okwo ne kulyoka kuba olubuto, ne kuzaala okwonoona; n’okwonoona okwo, bwe kumala okukula, ne kuzaala okufa.
Yakobo1:12–15
119 Bundang P.O.Box, Bundang-gu, Seongnam-si, Gyeonggi-do, Rep. of KOREA
Tel 031-738-5999 Fax 031-738-5998
Head Office: 50, Sunae-ro, Bundang-gu, Seongnam-si, Gyeonggi-do, Rep. of Korea
Main Church: 35, Pangyoyeok-ro, Bundang-gu, Seongnam-si, Gyeonggi-do, Rep. of Korea
ⓒ World Mission Society Church of God. All rights reserved. Privacy Policy


text:
Abantu basatu bafiiriddewo mbulaga mu bubenje obw’enjawulo mu Disitulikiti y’e Iganga .
Omusasi waffe Willy Basoga Kadaama mu kitundu ekyo atutegeezezza nti obubenje buno bubadde bwa mirundi esatu nga akasoose kafiiriddemu omwana wa myaka 12 atomeddwa emmotoka Prado ebadde ku bakuba kampeyini ku kyalo Bukoona , ate mu kookubiri omusajja awanuse ku mmmotoka waggulu ebaddeko abawagizi b’abeesimbyewo n’agwa naafiirawo ku kyalo Busembatya songa akookusatu kabadde ka Noah eyeevulungudde emirundi emingi ku kyalo Nawangisa era omwana abadde ow’emyaka ena n’akalirawo.


text:
Akakiiko akalwanyisa obuli bw’enguzi n’obukenuzi aka Anti Corruption Unit – State House Uganda nga kali wamu ne Uganda Police Force kakutte Mpuga Arthur, Labour Officer wa Disitulikiti y’e Kikuube ngera ye Ssentebe wa Bunyoro Tulihamu Cooperative Society, olwokukozesa obubi ebintu bya Cooperative.
Kigambibwa nti Mpuga nga ali wamu ne Munguryek E, Secretary for works ne Muganzi S, District Principal Assistant Secretary, nga bano nabo ba mmemba ba Bunyoro Tulihamu Cooperative Society bakozesa bubi obuyinza bwabwe nebapangisa tulakita ya Gavumenti eyabaweebwa mu Cooperative bbo okwefuniramu ensimbi.
Share.


text:
Olubereberye
Essuula 7
Mukama n'agamba Nuuwa nti Yingira ggwe n'ennyumba yo yonna mu lyato, kubanga nkulabye ng'oli mutuukirivu mu maaso gange mu mirembe gino.
2 Mu buli nsolo ennongoofu twala musanvu musanvu ensajja n'enkazi yaayo; era ne mu nsolo ezitali nnongoofu bbiri, ensajja n'enkazi yaayo;
3 era ne mu bibuuka waggulu, musanvu musanvu, ekisajja n'ekikazi: ezzadde liryoke libe eddamu ku nsi yonna.
4 Kubanga oluvannyuma lw'ennaku omusanvu nze nditonnyesa enkuba ku nsi ennaku amakumi ana emisana n'ekiro; nange ndisangula buli kintu ekiramu kye nnakola okuva mu ttaka.
5 Nuuwa byonna n'abikola nga Katonda bwe yamulagira.
6 Naye Nuuwa yali nga yaakamala emyaka lukaaga, amataba ag'amazzi bwe gaabeera ku nsi.
7 Nuuwa n'ayingira n’abaana be: awamu naye mu lyato olw’amazzi g'amataba.
8 Mu nsolo ennongoofu, ne mu nsolo ezitali nnongoofu, ne mu bibuuka, ne mu buli ekyewalula ku nsi,
9 bibiri bibiri ne biyingira eri Nuuwa mu lyato, ekisajja n'ekikazi nga Katonda bwe yalagira Nuuwa.
10 Awo olwatuuka oluvannyuma lw'ennaku omusanvu ziri, amazzi ag'amataba ne gaba ku nsi.
11 Mu mwaka ogw'olukaaga og'wobulamu bwa Nuuwa, mu mwezi ogw'okubiri, ku lunaku olw'ekkumi n'omusanvu olw'omwezi, ku lunaku olwo ne zizibukuka ensulo zonna, ez'omu nnyanja ennene, n'ebituli eby'omu ggulu ne bigguka.
12 Enkuba n'etonnyera ku nsi ennaku amakumi ana emisana n'ekiro.
13 Ku lunaku olwo Nuuwa n'ayingira ne Seemu ne Kaamu ne Yafeesi, abaana ba Nuuwa, ne mukazi wa Nuuwa n’abakazi abasatu ab'abaana be awamu nabo, mu lyato;
14 Abo na buli nsolo mu ngeri yaayo, n'ente zonna mu ngeri yaazo, na buli ekyewalula ku nsi mu ngeri yaakyo, na buli ekibuuka mu ngeri yaakyo, buli nnyonyi eya buli kiwaawaatiro.
15 Ne biyingira eri Nuuwa mu lyato bibiri bibiri mu buli nnyama yonna erimu omukka ogw'obulamu.
16 Ebyayingira ne biyingira ekisajja n'ekikazi mu buli nnyama, nga Katonda bwe yamulagira: Mukama n'amuggalira munda.
17 Amataba ne gabeera ku nsi, ennaku amakumi ana; amazzi ne geeyongera ne gasitula eryato; ne liwanikibwa waggulu w’ensi.
18 Amazzi ne gafuga, ne geeyongera nnyo ku nsi; eryato ne liseeyeeya kungulu ku mazzi.
19 Amazzi ne gayinza nnyo ku nsi; ensozi zonna empanvu ne zisaanikirwa ezaali wansi w'eggulu lyonna.
20 Emikono kkumi n'etaano okugenda waggulu amazzi bwe gaayinza; ensozi ne zisaanikirwa.
21 Buli nnyama etambula ku nsi n'efa, ekibuuka, n'ente, n'ensolo na buli ekyewalula ku nsi, na buli muntu yenna:
22 byonna ebyalimu omukka ogw'omwoyo ogw'obulamu mu nnyindo zaabyo, mu byonna ebyali mu lukalu ne bifa.
23 N'asangula buli kintu kiramu ekyali kungulu ku ttaka, omuntu, n'ente, n'ekyewalula, n'ekibuuka waggulu; ne bisangulibwa ku nsi: Nuuwa n'asigalawo yekka, n'abo abaali awamu naye mu lyato.
24 Amazzi ne gayinza ku nsi ennaku kikumi mu ataano.


text:
Ekifi ky’ennyama ya Ssekukkulu kitabudde abafumbo omu n’akuba munne omusekuzo ku mutwe n’amutta. – Mubende
Muhawimana Donadatia ow’emyaka 32 y’akubiddwa bba Nahweza Benard myaka 34 omusekuzo ku mutwe ogumugye mu budde era nga enjega eno egudde ku kyalo Kyakadaali ekisangibwa mu ggombolola y’e Kitenga mu Disitulikiti y’e Mubende.
Nahweza Benard ategeezezza Police, nti yaguzze bulungi ennyama ye eya Ssekululu n’alondamu ekifi kye naye ekimujje mu mbeera kwe kulaba nga ate omukyala kyeyalidde era bw’amubuuzizza ensonga eyamuliisizza ekifi kye ate azze mu kumuvuma olw’obusungu kwe kukwata omusekuzo n’agumukuba.
Aduumira Police e Mubende, Magoola Charles ategeezezza nti omulambo gwa Muhawimana guleeteddwa mu ddwaliro e Mubende okwekebejjebwa wabula ye Nahweza Benard emikono gyazze dda gyegitaliira ntungo.


text:
Timothy Njogeza (17) 0mulenzi eyali yasigalawo ku baana abaana abafuna akabenjje ddekabusa ku luguudo lwe Ndejje Bombo, Gulu Highway abaali bagenda okukima ebyali bivudde mu bibuuzo byabwe ebya UCE 2017 ku Ndejje SS avudde mu bulamu bwensi.
Timothy affiridde mu ddwaliro e Nakasero gyabadde afunira obujanjabi ngeno yatwalibwayo oluvannyuma lwobuvune obwamanyi mukabenje ddekabusa kulunaku olwokutaano (Friday 9, February 2018).
Kigambibwa nti, oluvannyuma lw’okufuna akabenje a emmotoka mwebaali ey’ekika kya Toyota Ipsum nnamba UAR 860 H eyalemerera omugoba waayo, okukakana nga eyingiridde ekimotoka kya tipa ekyali kitikka amattofaali ku mabbali g’oluguudo.
Kubaali mu mmotooka eno kwaliko Male Vincent, Ndugga Sedric, ne ssewajje Isaac bano nga bafiirawo mbagirawo.
Kyoka mu kaseera ako ye Timothy yasooka nasimatuuka era natwalibwa mu ddwaliro lwmagye erimanyiddwa nga Bombo Military Barracks eyo gyeyagibwa natwalibwa mu ddwaliro e Nakasero gyafiridde mu malya gebyemisana ( saawa musanvu ezemisana) golunaku lwaleero (Tuesday).
Timothy abadde yafuna obubonero 29 mu bibuuzo bya siniya eyokuna (UCE examinations results) era abadde mutabani w’omusumba Minaani owa Mbuya Pentecostal church.
Omu Ku boluganda b’omugenzi atutegeezeza Cyclone Times nga abasawo bwebategeeza nga Timothy omusaayi bwegwali gwamuyika mu bwongo era nga eky’okumulongoosa kyali tekisoboka okuggyaako okumusabira ennyo.


text:
Pulezidenti wa Democratic Party Uganda Norbert Mao eyaweereddwa ekifo ky’obwa Minisita mu Gavumenti ya National Resistance Movement – NRM avuddeyo: “Okulondebwa kwange ntandikwa y’enkola empya. Guno bweguba muyaga, kati mulindirire musisi agenda kuyita. Yuganda yaffe ffenna. Sigenze kulwanyisa Pulezidenti Yoweri Kaguta Museveni mu Lukiiko lwe olwa Baminisita oba okumuwakanya, naye ngenze kukolera Bannayuganda bonna. Kati wano wetutuuse tuli mu misinde gyakati, okumulako emisinde oli akati akaweereza munne. Kino kitegeeza oli bwaba anakakukwasa olina kusooka kudduka naye. Mu misinde gyakati, akati okakwasa adduka so ssi atambula.
Waliwo abantu bangi abaagala Yuganda nga bali mu Democratic Party, National Unity Platform, Forum for Democratic Change – FDC ne NRM nawalala wangi. Twenoonye tukwatire wamu ng’ekitole okusobola okuwangula bano abalwana okuva mu nsiko.”


text:
President Gen Yoweri Kaguta Museveni Tibuhaburwa alagidde ministry yébyettaka etandike okubala abantu bonna abalina ettaka mu ggwanga , kiyambeko government okuteekerateekera bonna abatalirina.
Entekateeka eno okusinziira ku minister omubeezi owébyettaka Persisi Namuganda , etandika akadde konna, kyokka nga wakyaliwo okwekeneenya engeri abantu mu bitundu omuli enkaayana gyebayinza okuyambibwako naddala nga mu kitundu kya Sango Bay.
Minister Namuganza ategeezezza nti enteekateeka eno tegendereddwamu kukosa bannyini ttaka mu ggwanga, wabula kuyambako government kufuna engeri gyenaakolaganamu nabo, okuyamba abatalina ttaka okubaako kyebakola mu mirembe.
Namuganza agambye nti era government erina enteekateeka essaawo kooti ezinataawululanga enkayana z’ettaka mu bitundu.
Gyebuvuddeko omubaka omukyala akiikirira Kiboga mu parliament Christine Kaaya Nakimwero, yaakasaba president Museveni ayanjulire eggwanga alipoota ekwata ku mivuyo gyéttaka mu ggwanga, eyamuweebwa omulamuzi Catherine Bamugemereyire.
Bisakiddwa: Kato Denis


text:
2 Ebyomumirembe 23
Endagaano Enkadde nʼEndagaano Empya
23 Naye mu mwaka ogw’omusanvu Yekoyaada n’alaga obuyinza bwe. N’akola endagaano n’abaduumizi ab’ebibinja eby’ekikumi, era baali Azaliya mutabani wa Yekokamu, ne Isimayiri mutabani wa Yekokanani, ne Azaliya mutabani wa Obedi, ne Maaseya mutabani wa Adaya, ne Erisafaati mutabani wa Zikuli. 2 (A)Ne bagenda mu Yuda yonna ne bakuŋŋaanya Abaleevi n’abakulembeze b’ennyumba za bajjajja ba Isirayiri okuva mu bibuga byonna ebya Yuda ne bajja e Yerusaalemi. 3 (B)Ekibiina kyonna ne bakola endagaano ne kabaka mu yeekaalu ya Katonda.
Awo Yekoyaada n’abagamba nti, “Mutabani wa kabaka y’alifuga, nga Mukama bwe yasuubiza bazzukulu ba Dawudi. 4 Era bwe muti bwe munaakola: kimu kya kusatu ku mmwe bakabona n’Abaleevi abanaaberanga ku luwalo ku ssabbiiti munaakuumanga wankaaki, 5 ate kimu kya kusatu ekirala munaakuumanga olubiri lwa kabaka, n’ekimu kya kusatu ekirala munaakuumanga Omulyango ogw’Omusingi, n’abantu abalala bonna banaabeeranga mu luggya olwa yeekaalu ya Mukama. 6 (C)Tewabanga n’omu ayingira mu yeekaalu ya Mukama wabula bakabona, n’Abaleevi abanaabeeranga mu luwalo; abo banaayingiranga kubanga batukuvu, naye abantu abalala bonna banaagobereranga ekyo Mukama kye yalagira. 7 Abaleevi banaayimiriranga okwetooloola kabaka, buli omu ku bo ng’akutte ebyokulwanyisa bye mu mukono gwe, na buli anaayingiranga mu yeekaalu wa kuttibwa. Mubeere kumpi nnyo ne kabaka, buli gy’anaalaganga.”
8 (D)Abaleevi n’abantu bonna aba Yuda ne bakola nga Yekoyaada kabona bwe yalagira. Buli omu ku bo n’atwala abasajja be, abo abaali mu luwalo ku Ssabbiiti, wamu n’abo abaali bamaliriza olwabwe, kubanga Yekoyaada kabona yali tannabagaba mu mpalo. 9 N’awa abaduumizi ab’ekikumi amafumu, n’engabo ennene, n’engabo entono, ebyali ebya Kabaka Dawudi, ebyabeeranga mu yeekaalu ya Katonda. 10 Era n’ateekateeka buli musajja okuba omukuumi wa kabaka, nga buli omu ku bo akutte ekyokulwanyisa mu mukono gwe, nga beetoolodde kabaka, n’okwetooloola ekyoto ne yeekaalu, okuva mu bukiikaddyo, okutuuka ku bukiikakkono obwa yeekaalu.
11 (E)Awo Yekoyaada ne batabani be ne bafulumya mutabani wa kabaka ne bamutikkira engule ey’obwakabaka, ne bakola endagaano, era ne bamulangirira okuba kabaka. Ne bamufukako amafuta, ne boogera mu ddoboozi ery’omwanguka nti, “Wangaala kabaka!”
12 Naye Asaliya bwe yawulira oluyoogaano lw’abantu nga badduka era nga batendereza kabaka, n’agenda gye bali mu yeekaalu ya Mukama. 13 (F)N’atunula, laba, kabaka ng’ayimiridde okuliraana empagi ye ku mulyango, n’abakungu n’abafuuwa amakondeere nga bayimiridde okumwetooloola, era nga n’abantu bonna ab’ensi nga basanyuka nga bafuuwa n’amakondeere, n’abayimbi nga bakutte ebivuga byabwe nga bakulembedde okujaguza. Awo Asaliya n’ayuza ebyambalo bye, n’aleekaanira waggulu nti, “Bujeemu! Bujeemu!”
14 Yekoyaada kabona n’atuma abaduumizi ab’ebibinja eby’ekikumi, abaavunaanyizibwanga eggye, n’abagamba nti, “Mumufulumye mumuteeke wakati w’enyiriri, mutte n’ekitala omuntu yenna anaamugoberera.” Kabona yali ayogedde nti, “Temumuttira mu yeekaalu ya Mukama.” 15 (G)Bwe yali ng’anaatera okutuuka ku mulyango ogw’embalaasi mu luggya olwokubiri, ne bamukwata ne bamuttira eyo.
16 (H)Awo Yekoyaada n’akola endagaano wakati we n’abantu bonna era ne kabaka, nti baliba bantu ba Mukama. 17 (I)Abantu bonna ne bagenda mu ssabo lya Baali ne balimenyaamenya, ne bamenyaamenya n’ebyoto bye n’ebifaananyi bye, era ne battira ne Matani kabona wa Baali mu maaso g’ebyoto bya Baali.
18 (J)Awo Yekoyaada n’assaawo abanaalabiriranga yeekaalu ya Mukama, era n’alonda bakabona n’Abaleevi Dawudi be yali awadde obuvunaanyizibwa obw’okuwangayo ebiweebwayo ebyokebwa eri Mukama, nga bwe kyawandiikibwa mu mateeka ga Musa, nga bajaguza era nga bayimba, nga Dawudi bwe yalagira. 19 (K)N’ateeka n’abaggazi ku wankaaki za yeekaalu ya Mukama, waleme okubaawo omuntu yenna atali mulongoofu ayingira.
20 (L)N’agenda n’abaduumizi ab’ekikumi, n’abakungu, n’abafuzi b’abantu, n’abantu bonna ab’eggwanga, ne baggya kabaka mu yeekaalu ya Mukama, ne bayita mu wankaaki ow’ekyengulu ne balaga mu lubiri lwa kabaka. Ne batuuza kabaka ku ntebe ye ey’obwakabaka. 21 (M)Abantu bonna ab’ensi ne bajaguza, n’ekibuga ne kitereera, kubanga Asaliya yali attiddwa n’ekitala.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Pulezidenti Yoweri Kaguta Museveni; “Mw. Baguma agamba nti abasomesa ba Saayansi bwebanayongezebwa omusaala, kijja kukyankalanya emirimu n’obuyinza mu masomero. Nze Pulezidenti wa Yuganda, nfuna omusaala gwabukadde 3, mpulira waliwo abakozi ba Gavumenti abafuna obukadde 50!”
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Eyaliko omubaka okuva mu ttundutundu ly’e Acholi Hon. Odonga Otto avuddeyo nayambalira Ababaka okuva mu Acholi abavuddeyo nebakunga banaabwe okusonda obuwumbi 2 obwakozeseddwa okutwala Sipiika Jacob Oulanyah okufuna obujanjabi mu Amerika nagamba nti bali mu katemba yennyini. Agamba nti bamaze emyaka 2 nga basonda obuwumbi 3 n’obukadde 500 okugulira eddwaliro lya Lacor CT scan nga kaakano balinawo obukadde 100 bwokka! Abasabye bave mutulo ne katemba, agamba nti ng’omuntu yawaayo obukadde 11 kukusonda CT Scan.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
GAVUMENTI y’e Switzerland etunze emmotoka za mutabani wa Pulezidenti wa Equatorial Guinea ez’ebbeeyi ku nnyondo, ng’egamba nti yazigula mu nsimbi za muwi wa musolo.
Teodoro Nguema Mangue, nga mutabani wa Teodoro Obiang, afugidde Equatorial Guinea emyaka 40, ye yawambibwako emmotoka ze 25, oluvanyuma lwa gavumenti ya Switzerland okukola okunoonyereza n’ekizuula nti yazigula mu nsimbi za muwi wa musolo mu ggwanga lye.
Emmotoka zino ezitunula ng’omuntu aboobuyinza mu Switzerland baategeezezza nti zaavuddemu obukadde obusukka mu 20 obwa ddoola, nga zino zaakuzzibwa mu Equatorial Guinea ziweebwe ebibiina by’obwannakyewa ebiyamba abantu baabulijjo abatalina mwasirizi.
Nguema ye mumyuka wa kitaawe Obiang, wabula ssente z’eggwanga baazifuula za kwejalabya nga bagula ebintu omuli emmotoka, amayumba, engoye n’ebirala naye nga bannansi beerya nkuta.
Okutunda emmotoka zino kwabadde ku Bonmont Golf & Country Club mu Cheserex okuliraana ekibuga Geneva.
Bino okubaawo, kyaddiridde aboobuyinza mu Switzerland okulangirira mu February w’omwaka guno nti baali bamaze okukola okunoonyereza ku Nguema ne banne abalala babiri kuby’okudiibuuda n’okukumpanya ensimbi z’omuwi w’omusolo era emmotoka ze amatiribona ne ziboyebwa.
Emmotoka zino zaabadde zisuubirwa okuvaamu obukadde 15.2 obwa Euro wabula gye byaggweeredde nga muvuddemu obukadde 21.9 obwa pawundi.
EMMOTOKA EZAATUNDIDDWA
Emmotoka ezaatundiddwa ku nnyondo, za bbeeyi nnyo nga muno mwabaddemu ebika nga Lamborgin, Ferrari, Rolls Royce n’ebirala.
Emmotoka ekika kya Lamborgin Veneno Roadster, y’emu ku zaatundiddwa era nga yabadde esuubirwa okuvaamu obukadde buna n’okusoba obw’ensimbi za Bungereza (pawundi), kubanga yali yaakavugibwako mayiro 201 zokka.
Emmotoka endala ekika kya Ferrari ‘LaFerrari’ yabadde esuubirwa okuvaamu obukadde bubiri n’okusoba obwa pawundi.
Ebika ebirala ebyatundiddwa mwabaddemu;
- Bugatti Veyron EB 16.4 Coupe sit. (yafulumizibwa mu 2016)
- Ferrari F12tdf ( ya nzigi bbiri nga yafulumizibwa mu 2015)
- Aston Martin One-77 Coupe, nga yaakafulumizibwa yali egulwa ssente ezikunukkiriza mu kakadde akamu aka Pawundi.
- Koenigsegg One:1 (yafulumizibwa 2015).
ENGERI NGUEMA GY’AZZE YEEJALABYA
Mutabani wa pulezidenti wa Equatorial Guinea ate era nga ye mumyuka we guno ssi gwe mulundi ogusoose nga babowa ebyobugagga bye mu nsi endala naddala eza Bulaaya.
Omwaka oguwedde aboobuyinza e Brazil baawamba ensimbi ezibalirirwamu obukadde 16 obwa doola n’amasaawa ag’omulembe ebyaggyibwa ku ttiimu y’abagenyi gye yali akulembeddemu, nga babateebereza okuba nga baali baziggye mu ggwanika lya ggwanga.
Mu 2017, kkooti mu kibuga Paris ekya Bufalansa yasingisa Nguema omusango nga taliiwo ogw’okubba obulindo n’obulindo bw’ensimbi mu ggwanika lya Equatorial Guinnea. Yasalirwa emyaka esatu mu kkomera n’okusasula obukadde 35 obwa doola. Kkooti era yawamba ebyobugagga bye mu Bufalansa ebibalirirwamu obukadde 100 obwa Euro. Wabula Nguema yajulira mu musango guno.
Akatabo ka Forbes Magazine kaakola okunoonyereza mu 2006 ne kakizuula nti Teodoro Obiang ebyobugagga bye bibalirirwamu obukadde 600 obwa doola, era nga y’omu ku bakulembeze abagagga ffugge.
Mu 2007, America yatandika okumunoonyerezaako, olw’okulya enguzi n’okudiibuuda ensimbi z’omuwi w’omusolo.
Akozesa ensimbi z’eggwanga amayumba amatiribona n’okugula ebintu by’okwejalabya ng’ali ne famire ye. Kigambibwa ye ne mutabani we balina ebyobugagga ebirimu obulindo bw’ensimbi mu Bufalansa.
Mu 2011, America ne Bufalansa zaawamba ebyobugagga bya Obiang ne mutabani we omuli amayumba n’emmotoka.
Mu 2012, ekitongole kya Transparancy Internantional kyakola okunoonyereza ne kizuula nti Equatorial Guinea y’emu ku nsi ezisingamu obuli bw’enguzi.
Obiang yafuna obukulembeze bw’eggwanga lino mu 1979, oluvannyuma lw’okumaamulako kkojjaawe, Francisco Macias Nguema.
Okuva olwo eggwanga azze alifugisa omukono ogw’ekyuma era mu 2013.
Yeerangirira ko lumu eri abantu Abafrica bafuga nti ye; "Katonda alina amaanyi ku bantu n’ebintu ebiri ku nsi"!
Eggwanga lya Equatorial Guinea lye limu ku mawanga agasima amafuta munsi yonna, wabula nga ssente eziva mu mafuta zigabanibwa abantu aboolubatu abalya Obiang mu ngalo.
Bannansi abasinga obungi baavu lunkupe, abaana bangi bafa tebannaweza myaka etaano, nga n’amazzi amayonjo okugafuna kwa bulumi, ekibasibyeko endwadde eziva ku bicaafu.
Nb
Abatuuze bensi y'Africa kabakikute abaniriza abafuzi abeyongeza okufuga nga bagamba nti bebasobola bokka okufuga obulungi amawanga g' Africa. Yeno abafuzi bano, bagenda nebewaana nga bo bwebafuga so si kubanga bagala nyo okugaggawala naye kubanga balumirwa nyo ensi yabwe.
Ate no ensi eno Switzerland elabika nga esazewo okukwata emmotoka zino kubanga abagagga bano ensimbi enyingi bwezityo mukifo kyokuziteeka mu bank zabazungu bano ate bagenze kuziteeka mu bimotoka. Switzerland yensi mu Europe esinga okuteleka mu bank, ensimbi zabagagga abafunye ensimbi mubuli ngeri zonna munsi zonna. Elabika nga ekutte ebintu bino nezzayo ensimbi zino munsi y'Africa eno enjavu, naye nga emanyi nti ensimbi zino zakukomawo nga zirina kudda nga ziyita mu bank balyoke basobole okuzifuna mu amagoba agawera.


text:
Amawulire
Kabaka asabye Gavt okwongera bannasayansi ensimbi abanonyereza ku ddagala lya Covid
Ivan Ssenabulya
July 31st, 2021
Bya prossy Kisakye
Ssabasajja kabaka wa Buganda Ronald Muwenda Mutebi 11 asabye Gavumenti eya wakati okuteeka ensimbi mu bannasayansi abali mu kunonyereza ku ddagala eriyinza okuvumula ekirwadde kya covid-19.
Bino abyogeredde ku mukolo ogwókujaguza amatikirage agomulundi 28 mu lubiri lwe Nkoni mu ssaza lye Buddu
Omukolo gukoleddwa mungeri yakinasayansi abantu batono okuva mu gavumenti eyawakati ne ya bbeene abagwetabyeko olwokwetangira ekirwadde kimumiima mawuggwe ekya covid 19.
Mu betabye ku mukolo guliko eyali amyuka omukulembeze weggwanga Edward Kiwanuka Ssekandi, akulira oludda oluvuganya gavt mu palamenti, Mathius Mpuuga, bannaddiini, abolugyo olulangira nábalala
Emikolo gitambulidde kumulamwa ogugamba nti obuwangwa n’ennono y’entabiro y’enkulaakulana.
Kabaka agambye nti embeera ye kirwadde etataganyiza amawanga okuvaawo kijja kwetaagisa okuteeka ensimbi ezimala mu kunonyereza okwokuvumbula eddagala erinayamba okukijanjaba.
Mungeri yemu Omutanda asaasidde famile zábantu abafiiridwako ababwe olwekirwadde kino kko naabo abali kundiri
Uganda yakafiirwa abantu abasoba mu 2000 olwekirwadde kya ssenyiga omukambwe songa abasoba mu mitwalo 9 bebakaloza ku bukambwe bwakyo.
Era yebaziza buli alina kyakoze okuteeka Buganda kuntiko


text:
Amawulire
Abatuuze bé Kasangombe bavudde mumbeera lwa kwagala kubagoba ku ttaka
Ivan Ssenabulya
August 7th, 2021
Bya Prossy Kisakye,
Abatuuze kukyaalo Kasangombe ekisangibwa mu town council ye Wakiso bavudde mu mbeera nebekalakaasa nga bawakanya kuky’omuggaga agambibwa okwagala okubagoba kuttaka lya kabaka lyebasasulirako busuulu.
Abatuuze balumiriza Steven Wabwiine ne Kironde Ashiraf okwagala okubagoba kuttaka nga berimbika mukwagala okwelula empeeda zettaka.
Abatuuze abasoba mu 1000 bebawangalira ku ttaka lino
Omubaka wa president atuula mu district ye Wakiso Justine Mbabazi agambye nti ensonga zinno azimanyi bulungi nga lweyazitulamu yayimiriza omugaga Wabwiine okwerura empenda zettakalye okutuusa ngafunye okulungamizibwa okuva mu Buganda land board.
Omwogezi wekitongole kyobwakabaka ekya Buganda Land board Denis Bugaya agambye nti tebawangako Wabwiine liizi kuttaka lye Kasangombe wabula nga tebagaana muntu yenna ayagala kwelura mpenda nga alina okukikola nga nabo webali okusobola okukakasa obutuufu bwettaka lyayogerako.


text:
Katikkiro Charles Peter Mayiga abadde akomekereza enteekateeka ya mmwanyi terimba mu ssaza Busujju,gyalambudde abalimi abenjawulo n’emmerezo z’emmwanyi.
Katikkiro aggaddewo omwoleso gw’obulimi obulunzi obutale n’obwegassi ogwategekeddwa obwakabaka okukuza olunaku lw’ebyobulimi n’obwegassi ogubadde ku gombolola e Maanyi.
Katikkiro asabye abantu okuggya ekyejo mu mulimu gw’okulima emmwaanyi nti kuba kkubo ddene erigenda okukyusa embeera z’abantu ba Kabaka n’okuyambako okuzza Buganda kuntikko.
Minister webyobulimi obulunzi obutale n’obwegassi Owek Hajjat Mariam Mayanja Nkalubo asabye abantu obutetundako ttaka ate n’okukuuma ebibira okuzaawo obutonde bwensi.
Minister omubeezi ow’ebyobulimi Hajji Hamis Kakomo agambye nti munteekateeka ya mwanyi terimba waliwo okugenda mu maaso era mu myaka 6 emmwaanyi eziva mu Buganda zeyongedde ebintu 35%.
Omwami we ssaza Busujju, Kasujju Mark Jjingo Kaberenge II, yebazizaza Katikkiro olw’enteekateeka zonna ez’okusitula abantu ba Buganda era abe Busujju baziganyuddwamu byansuso.
Abamu ku balimi Katikkiro balambudde nga bakulembeddwamu Mujabi Christopher,basabye bavubuka banabwe obutanyooma kulima naddala okw’emmwanyi.
Ku lwa Bucadef, member wa boodi Sawulo Kaye Luwandagga, agambye nti bakoze buli ekisoboka okusembereza abantu enteekateeka z’obyobulimi era nga batandise ne kunteekateeka ya
Omubaka omukyala owa Mityana, Joyce Bagala ne ssentebe wa district ye Mityana Nsyimye Patrick Mugisha beyamye okuwagira enteekateeka zonna ez’obwakabaka kuba zonna zigenderera kuzimba bantu ba Kabaka.
Ba minister okuva e Mengo nga bakulembedwamu omukubiriza w’olukiiko lwa Buganda Patrick Luwaga Muggumbule nabalala, abaami bamasaza Katambala, Kayima, Mukwenda ne Kaggo betabye munteekateeka eno.


text:
Omubeezi wa Minisita avunaanyizibwa ku nsonga zomunda mu Ggwanga Gen. David Muhoozi avuddeyo ku bbaasi ekutte omuliro; “Tukitegeddeko nti waliwo bbaasi efunye obuzibu, ddereeva nayimirira, abasaabaze nebavaamu wabula ekutte omuliro nebengeya. Tukyanoonyereza oba nga kyekuuse ku bbomu ezibaddewo ensangi zino.”
Bbaasi ya Kkampuni ya Gateway nnamba UAU 926U ettuntu lyaleero ekutte omuliro mu e Kampiringisa mu Disitulikiti y’e Mpigi ku luguudo lwa Kampala – Masaka ng’ebadde eyolekera Kabale. Abasaabaze bonna bavuddemu bulungi nga kigambibwa nti omuliro gutandikidde mu mipiira. Uganda Police Force egamba nti Ddereeva wa bbaasi abadde yategezeddwa ku mukka ogabadde gugivaamu emabega wabula wayimiriridde ng’omuliro gusaasanye.


text:
Omubaka wa Kyaddondo East mu Palamenti era nga ye mukulembeze wa NUP Kyagulanyi Ssentamu Robert (Bobi Wine) olwaleero akakasizza nti wakwewandiisa nga 3 omwezi ogujja.
Wabula nga akyalindirira olunaku lw’okwewandiisa okutuuka, Mw. Kyagulanyi asookedde Mmengo mu Bulange eno nga ye mbuga ya Buganda enkulu gyagambye nti abadde anonyeeyo mukisa.
Omubaka Kyagulanyi eno asisinkaniddeyo Katikkiro Charles Peter Mayiga. Bano, beevumbye akafubo akamaze akabanga era nga tekakkiriziddwaamu bannamawulire.
Oluvanyuma, Katikkiro n’omugenyiwe boogeddeko eri abamawulire wamu ne eggwanga lyonna.
Mw. Kyagulanyi aloopedde owomumbuga nti agenda kuvuganya kubukulembeze bw’Eggwanga mu kalulu ka 2021.
Era Omubaka Kyagulanyi akakasizza nti, nga “ebitundu bya Uganda ebirala bwebikoze, ne Buganda ebizibu ebigiruma ebikwase Kyagulanyi”.
Era agambye nti Buganda bwetuma Kyagulanyi Ssentamu omuganda eyeddira e Mbogo, eba tetumye wabula eba yesitukidde.
Katikkiro Mayiga ategeezezza Kyagulanyi ne banne abalala beyazze nabo nti Buganda eyaniriza buli omu akiika ebuga kasita aba ng’wa Kabaka wamu ne Buganda ekitiibwa.
Katikkiro Mayiga agambye nti “Buganda tesobola kusonga ku muntu yenna kubaga Kabaka tayawula mu baanabe”.
Wabula, alambise abantu ba Buganda kwebyo byebalina okugoberera nga balonda mu 2021.
“Mbawadde akatiba kemuba mukozesa nga mulonda. Mulonde abo abasoosowaza ensonga za Buganda ssemasonga ettaano”.
Nga tannatuuka mu Bulange, Omubaka Kyagulanyi ne banne basooke kwezooba n’abakuuma ddembe abadde babatangira obutayita ku nguudo ezimu wabula nga bbo belemye.
Era wano, omukka ogubalagala gukubiddwa akubagumbulula. Oluvanyuma beyongeddeyo mpaka nebatuuka e Mmengo.


text:
Omukolo gwa Baganda Nkobazambogo TRICONA Nga abayizi bakyusa obukulembeze.
Okutongoza okutimba ebipande byebika byabaganda okugenderera okumanyisa abayizi ebika byabwe nendabika yaabyo.
Omulamwa gwali: “Omwana omuwala okwenyumiriza mukikakye n’okuwa ekitiibwa ebika by’abalala”.
Omugenyi omukulu yali Omutaka Namwama Augustine Mutumba era nga ye Mukubiriza w’olukiiko lw’abataka abakulu b’bebika mu Buganda.
Abagenyi abalala
- Omulangira Victor Ssansa Nyabbongo
- Oweekitiibwa Kabuye Fredrick Musisi Chairman Akaliba akendo secondary mw lubyayi
- Patron Baganda Nkobazambogo Trinity college Nabbingo Muky Kalanzi xtine Nampijja
- Vice Chair Person Baganda Nkobazambogo muggwanga
- President Nakitende Esther S5
- Nabukeera Ruth S4 Former president and many more guests.


text:
Abazannyi ba tiimu ya Uganda ey’okubaka She Cranes 30, bebagenda okutendekebwa okwetegekera empaka za Commonwealth games ez’omwaka guno 2022.
Omutendesi wa tiimu eno Fred Mugerwa Tabale agambye nti Peace Proscovia yagenda okukuliramu ttiimu eno,wakumyukibwa Joan Nampungu.
Abazannyi abalala ye Nassanga Shadia, Recheal Nanyonga, Jesca Achan, Stella Oyella, Lillian Ajio, Mary Nuba, Nasaka Shakirah, Nakanyike Shakirah, Namutebi Rose, Nambirige Sandra n’abalala.
Ttiimu egenda kutandika okutendekebwa nga 25 May, ku kisaawe kya Kamwokya Community Sports Center.
Mu mpaka zino eza Commonwealth games,Uganda She Cranes yatekebwa mu kibinja B omuli n’abategesi aba Bungereza era bannantameggwa b’empaka ezasembayo mu 2018.
Abalala abali mu kibinja B mulimu New Zealand, Trinidad and Tobago, Northern Ireland ne Malawi.
Mu kibinja A mulimu Australia, South Africa, Barbados, Jamaica, Scotland ne Wales.
Uganda mu mpaka zino egenda kuggulawo ne New Zealand nga 30 July,2022.
Empaka za Commonwealth Games zigenda kubeerawo okuva nga 28 July okutuuka nga 8 August 2022.
Empaka zino zitegekebwa buli luvannyuma lwa myaka 4.
Ensi 72 ze zisuubirwa okuzetabamu n’abazannyi 5,054 nga bakuvuganya mu mizannyo 20.
Bisakiddwa: Issah Kimbugwe


text:
Amawulire
Bana bakwatiddwa lwakutunda ddagala Mulago
Ali Mivule
March 5th, 2014
Abantu bana ababadde batunda eddagala mu ddwaliro e Mulago mu bumenyi bw’amateeka bakwatiddwa
Ku bakwatiddwa kuliko n’omuyindi nga bano babadde bekobaana n’abasawo mu ddwaliro okuguza abalwadde eddagala eririna okuba ery’obwereere.
Mu ddagala lyebabadde batunda kwekuli erya sukaali.
Akulira poliisi y’okuddwaliro lye Mulago Hashim Kasinga agamba nti abantu bano baliko beebabbye.
Wabula bbo abakwatiddwa bino babiwakanyizza nebategeeza nga bwebabadde batatunda ddagala lya gavumenti nga batunda lyaabwe.


text:
Amawulire
Kooti enenyezza akakiiko kebyokulonda
Ivan Ssenabulya
March 24th, 2022
Bya Ruth Anderah
Kooti ya ssemateeka enenyezza akakiiko kebyokulonda, olwokutondawo ebifo byobukulembeze ebibbya nga tebatunuliidde bugazi bwabitundu nomuwendo gwabalonzi.
Kooti etegezezza nti newankubadde ssemaeeka wegwanga owa 1995 yalagira okutondangawo ebifo bino, batekeddwa okwesigama ku muwendo gwabantu okusinziira ku kubala abantu okwa 2002 ne 2014.
Bagambye nti tekyakolebwa mu mateeka bwebaali batondawo disitulikiti ezisoba mu 100 okwongera ku disitulikiti 39 ezaliwo.
Abalamuzi 5 nga bakulembeddwamu amyuka Ssabalamuzi wegwanga Richard Buteera bagambye nti nebifo byababaka ba palamenti, bitekeddwa okutondebwawo mu maeeka gegamu, waberewo omwenkano okusinziira ku bantu abakirirwa.
Omusango guno gwalamuddwa, nga gwali gwawaabwa Dr Samuel Kamba Baleke, Gerald Lutaaya Sonko ne Faisal Muganda nga bawawabira akakiiko kebyokulonda ne Ssabawolererza wa gavumenti, omwaka gwali gwa 2019.
Baali balumiriza nti akakiiko kebyokulonda ne gavument yennyini yali eremereddwa omulimu gwayo.
Ablamuzi banokoddeyo ebitundu nga Arua, Wakiso ne Kampala ebisngamu abanu abangi mu gwanga, bgamabye nti bisaanye okutunulirwa muneri eyenjawulo naye nabyo biberemu omwenkano mu muwendo gwabantu.


text:
Amaanyi(Power)
Ekigambo “Maanyi”(Power) mu Luganda olwa bulijjo kiyinza okutegeeza:
(a) Amasoboza(Energy) (b) Empalirizo(Force)
Kyokka mu Sayansi w’Obutonde/essomabuzimbe oba Ebyomuzimbe(Physics), amaanyi kikozesebwa okutegeeza "ekigerageranyo ky’enkozesa y’amasoboza" (rate of energy use). Kino si kigerageranyo kya bya ttunzi na nsimbi , wabula kigerageranyo kya masoboza na biseera oba okukola n’ebiseera.
Mu sayansi w’obutonde , amaanyi kikozesebwa okunnyonnyola ekigerageranyo ky’enkozesa y’amasoboza.Kino kitegeeza nti amaanyi kipimo kya bwangu amasoboza kwe gakozesebwa.
Amaanyi = Omulimu /Ebiseera
Ssinga baggamba nti abasajja babiri, Kisekka ne Ssekitto, baaweebwa omulimu buli omu okukoola yiika 12 ez’emwanyi mu naku 6 . Kisekka yamala omulimu mu nnaku 2 kyokka sekitto n’amala omulimu mu nnaku 6. Ani eyasinga okukozesa amaanyi amangi?
Okiraba nti:
Kisekka yakola yiika 12 mu nnaku bbiri, n’aba ng’ataddemu amaanyi ga Namaanyi 6 .Namaanyi kitegeeza “namunigina z’amaanyi”.
Sekitto yakola yiika 12 mu nnaku 6 , n’aba ng’ataddemu amaanyi ga Namaanyi 2
Okiraba nti eyakola omulimu gwe gumu mu kiseera ekimpi yateekamu amaanyi mangi okusinga eyakola omulimu gwe gumu mu naku mukaaga.
Okiraba nti bano bombi baakola omulimu gwe gumu naye omu yakola omulimu munene buli kiseera kye kimu okusinga omulala. Eyakola omulimu omunene buli kiseera okusinga omulala ya kozesa amaanyi mangi okusinga munne
Engeri y’Okupimamu Amaanyi
Namunigina ezikozesebwa okupima amaanyi mu Luganda ze (i) Namaanyi(Watt).
Namaanyi kiva mu bigambo by’oluganda “namunigina y’amaanyi” (unit of power).
Namunigina y’okukola ye Nakkoola (joule). “Nakkoola” kiva mu bigambo by’oluganda “namunigina y’okukola”(Unit of work) . Namaanyi namunigina ng’etegeeza kye kimu ne “Nakkoola buli ka sikonda.
(ii) Maanyigandogoyi (Horsepower).
Maanyigandogoyi namunigina ya maanyi ga bitondekamaanyi bya motoka n’ennyanguyirizi endala.Kino kiri bwe kityo kubanga nga tewannabaawo motoka endogoyi yakozesebwa nnyo okugonza eby’entambula mu bulaaya kubanga obutaba nga nsolo ndala ekigerageranyo ky’amasoboza gaayo kiri waggulu era nga yetikka n’okulinnya obusozi okumala engendo empanvu nga tennakoowa. Maanyigandogoyi emu ekunuukiriza Namaanyi 745.7
(iii) Empalirizo n’engenda. Amaanyi era gayinza okubalangulwa okuva mu mpalirizo n’engenda y’ekintu okuyita mu nakyenkanyajuyi eno:
Amaanyi = Empalirizo x Engenda
(iv) Amaanyi g’amasannyalaze. Bwe tuba gubaza amaanyi g’amasannyalaze, tweyambisa “omugendo gw’obusannyalazo” (current) ne “volutaagi”.
Omugendo gw’obusannyalazo oba omugendo gw’amasannyalaze (current) gupimibwa mu Naggendo (ampares). Naggendo kiva mu bigambo by’oluganda “namunigina z’omugendo gw’amasannyalaze” ate volutaagi zipimibwa mu voluti (volts).
Amaanyi g’amasannyalaze = Omugendo gw’obusannyalazo x Volutaagi


text:
Aba Nusery basabye emisaala.
Abasomesa ba nursery e Namayingo abatandise okutendekebwa bafune degree, bawanjagidde government ebateeke ku nkalala nabo ebawe emisaala egyegasa.
Abasomesa abogeddeko n’omusasi waffe e Busoga Kirabira Fred, bagambye nti government yabassaako akazito baddeyo basome bafune degree, nti naye tebalaba nteekateeka gyekoze kubasasula misaala.
Bagamba nti bataddewo sente zabwe nnyingi bongere okutendekebwa, era basuubira nti government siyakubalekerera.
Bannyonyodde nti era bawaayo obudde bungi okuteekateeka abaana abato mu by’enjigiriza nga n’olwekyo tesaanye kubasuulirira.
Bano era bagala government ekkirize mu butongole nursery ziteekebwe ku massomero gaayo gevunaanyizibwako eziddukanye.
Bisakiddwa: Kirabira Fred


text:
Ababaka ba parliament 348 bebalonze nga basemba ekiteeso ekyokuggya obwesige mu Minister omubeezi ow’ebyettaka Persis Namuganza.
Ababaka 5 bagaanye okukiwagira, so nga 3 baganye okwetaba mu kulonda.
Ababaka 356 bebetabye mu kulonda kwa leero.
Okusinziira ku mateeka ga parliament, ababaka 265 bebetaagibwa okusemba ekintu kyonna ekibeera kireeteddwa mu parliament.
Amyuka sipiika wa parliament Thomas Tayebwa era nga yakubirizza olutuula luno, agambye nti parliament yakuwandiikira omukulembeze w’eggwanga okumutegeeza ku nsonga eno.#


text:
Emiwendo gy’ebintu egyekanamye ensangi zino buli muntu agirojja bubwe, bangi baffiriddwa emirimu eby’okukola babivako dda olwemiwenda kwebali basubulira okulinya nga ate abalala ba kasitoma tebakyabalaba bwebatyo basalawo okubidduka.
Ssekanolya alondodde ensonga, Nnamwandu Nanyonjo Mariam omuzadde awa abaana 4 nga mutuze mu mukono alombojja ennaku gyayita okusoobola okulabirira abaana be 4 bba beyamulekera nga yakusooza kwerere, Nanyono agamaba yali musubuzi wa Ggonja okuva mu ggwanga lya Demokulatiki lipabuliki ya kkongo okumutusa kuno wabula okupaluka kwa bbeyi y’ebintu kyamugoba mu mulimu nga talina gakolerera bussa.
Ategezeza ” twasubulanga emitwalo 12 esawo ya ggonja nebagitunda emitwalo 15 oba 16 wabula oluvanyuma lwokupaluka kwabbeyi y’amafuta kino kyasigala tekikyasooboka nalina okudduka mu ggonja kyokka nga nnina okulabirira abbana bange n’okubasomesa’ bwatyo nanonjo bweyategezza.
Oluvanyuma lwabino okugana yasalawo okutandiika okwoza engeye mu kyalo ng’ alina engoye ez’okwoza gw’ ayoleza okufuna eky’okulya ky’abaana, ono agamba nti osanga akasente kandimumazze naye bbeyi ya sukali , sabuni na’mafuta okulinya takyalina kyasoobola negyayoza engoye avayo bamubanja nga nesukali abakulu bamuvako banywa mujjajja sukali wa muto.
Ono awanjagidde abakulembera egggwanga lino okulowooza ku bbeyi y’emiwendo gy’ebintu egyekanamye naddala amafuta .
Mumbera yemu Denis Lugya omutuze w’e mukono mateneti village [ mu kamwanyi] bwakutootolera embera gyayitamu okujjanjjaba mukadewe mu kaseera kano akwekanama kw’emiwendo gyebintu tolema kuwunikirira.
Ono tumusanze mu kamwanyi wakati mukibuga mukono wajjanjjabira omukadde Tereza Naboosa wabula mukuwayamu naye ategezeza nga bwayita mukusomozebwa okujjanjaba omukadde bwategezeza nti obujjanjjabi obusokerwako bwebetaga ye sabuni olw’ obwetavu bwokwoza buli kadde , sukali , eddagala , amata n’emmere wabula nga byonna byabusanga.
Lugya eyali omukozi mu katale ka kame valley makert akasangibwa e mukono mukikko ategezeza ng’ebyokukola bweyabivako okusobola okujjanjjaba omukadde Tereza gwatayinza kulekawo yekka.
Enkula y’ omutwe nga bwegaba essanirir Lugya omuddala yagulekera munywanyiwe amanyiddwa nga JOSE yaguddukanya okusobolaokuba okufuna ekikopo ky’ amata n’akammere okutambuza obulamu. lugya awanjagidde abazirakisa okubaddukirira mumbera eno
Mumbera yemu omukwanaganya w’ abasubuzi mu kibuga mukono Isma kaye owa Isma and sonz ono nga musubuzi mukibangirizi kyabanamakolero ategezeza nga bwebolekedde okuva mu muli olwamafutaokwekanama songa nebikozesebwa byabussanga, bwatyo gavumenti agiwadde gabuwa okusitukira okutasa embera nga ebyenfuna tebinaggwa muddubi.


text:
Poliisi ye Masaka egudde emisango gy’ettemu ku bwanamukulu we kigo kye Bisanje e Masaka Fr.Richard Mugisha era n’emulagira okweyanjula ku kitebe kyaayo e masaka ku lw’okukona lwa wiiki eno awatali kwebuzabuza, asobole okukola sitatimenti ku musango gw’okukuba Ronald Kyeyune n’atuuka n’okufa.
Fr.Mugisha ajjukirwa nnyo mu kalulu akawedde bwe yatabukira ennyo pulezidenti Museveni n’ategeeza nga bwabuzabuzizza ennyo banna Uganda nga kino kye kyaali ekiseera okuva muntebe agirekere abavubuka abato abakyalina ku maanyi.
Ono yagamba nti, “buli kintu kirina obudde bwakyo, bwe buba nga obudde bwabavubuka nga Robert Kyagulanyi Ssentamu (Bobi Wine) lwaki Museveni tabawa buyinza bakulembere abantu ba Katonda”,bwatyo n’abakungu abantu okuwagira Bobi mu kalulu ako nga bwavumirira n’ebikolwa byebitongole ebikuumaddembe ebyali biyitirizza okukwata n’okubuzaawo abali kuludda oluvuganya gavumenti.” bwatyo fr. Mugisha bwe yayogerera ku mukolo gw’okuziika omukristu e Masaka.
Ebigambo bya Fr. Mugisha bizze bitambula nnyo abakulu mu gavumenti era Lumu yalopebwako eri omusumbawe Solvenius Jjumba, kyokka ne watabawo ky’amanyi kyakolebwa.
Mu kiro ekyakeesezza olw’okusatu nga 13, omuzingu eyategerekeka nga Ronald Kyeyune yayingirira ekigo kye Bisanje ekisangobwa e Masaka n’amenya era n’ayingirira ekikomerela n’ekigendererwa eky’okubba mmotoka ye ekika Kya Toyota Harrier (Kawundo).
Joseph Mutayomba Ono nga ye sentebe w’ekyalo Bisanje era nga y’omu kubavunanibwa ne fr. Mugisha yategezezza nti bwe bawulidde enduulu nga ba faaza balumbiddwa, bayanguye okutuuka ku kigo okulaba ogwabadde gubadde.
“Bwe twayingidde geeti y’aba Faaza, omu kubakozi eyasoose okulaba omubbi ng’ali ku mmotoka ya Fr.Mugisha ajikoona endabirwamu, , twetolodde mmotoka era bwe twajikebedde Munda, era twasanzemu omusajja ng’ali bwerere ng’atudde mu mutto ogw’emabega nga yenna yesiize oilo w’emmotoka” bwatyo Mutegomba bwe yagambye.
Mutegomba era yagambye nti basobodde okusinza Kyeyune amaanyi ne bamusiba n’omuguwa, olwo ne bakubira poliisi. Ssi kituufu nti omusajja Oyo yakubiddwa okutuusa okufa nga poliisi bwegamba kuba yamukima ku kigo nga mulamu bulungi, kale bwaba yali akubiddwa, lwaki poliisi teyamusokeza mu ddwaliro n’esalawo okumutwala mu kaddukulu kaayo gye yafiridde? Mutegomba bwe yayongeddeko.
Kyeyune nga tannagya, omwogezi wa poliisi mutundutundu lye masaka Muhammed Nsubuga yategeeza abamawulire nti poliisi we yakwatira Kyeyune teyalina kiwundu kyonna wabula oluvannyuma yafuna obuzibu era n’afa bwe Bali bagezako okumutwala mu dwaliro lye Masaka.
Fr. Mugisha yategezezza nti yewuunya okulaba nti poliisi emuggulako emisango gy’obutemu ng’ate omutemu yafiira mu mikono gya poliisi.
‘Lwaki poliisi entekako emisango gy’obutemu ng’ate nze nasemba okutuuka omubbi we yali, nze ssittanga ku muntu yenna, nze nandibadde n’emulugunya ku poliisi nti lwaki omuntu eyannumbye ate yafudde tawozeddwa” bwatyo fr.Mugisha bwe yemulugunyizza eri poliisi.
Abamu kubakristi mu kigo kye Bisanje bategezezza ng’okufa kwa Kyeyune bwe kuyinza okubamu eby’obufuzi olw’ebigambo ebikaawu byabadde atera okwogerera gavumenti, nga kino kye kiseera abisasulire.


text:
Omusinde gw’emmotoka z’empaka okuva mu Bukifudu gwalese ng’abawagizi baazo banyenya mitye. Mmotoka zino ekika kya Ford Fiesta obwedda abamu bazivugirako ne ku mipiira ebiri, enduulu n’etta abalabi.
Ford zigenda zimenyawo Subaru ne Mitishubish era Duncan Mubiru ‘Kikakane’ munnayuganda asoose okugireeta mu mpaka zino bwe yagezezaako okutunka n’abagwira abazirina n’agikuba ekiggwo ku Mzuri Hotel e Namataba. “Mundeke nyumirwe mmotoka mpya,” Kikankane bwe yagambye banne abaabadde basubira ekiggwo kino nga tanasimbula. Bino byonna okugwaawo nga n’omuzungu eyagimuguza era makani we ng’atemya.
Nga COVID tanajja kifudu endala ekika kya Skoda Fabia, ng’evugibwa Manvir Singh Baryan yaleka bangi bawuniikiridde era ‘yalya’ Pearl emyaka esatu ejidiringana (2017-2019). Empaka zino ziwagirwa Shell V-Power.


text:
Ekitongole ekivunaanyizibwa ku bigezo by’obusiraamu eby’omutendera gwa primary ku kitebe kya Kampala mukadde ekya Islamic Primary Leaving Examinations Board (IPLE) kyekifulumizza ebyava mu bigezi by’abayizi abaatula omwaka 2022.
Ku baana 4,219 abaatula ebigezo omwaka oguwedde, abayizi 2,696 bayitidde mu daala lisooka, 1,132 mu ly’okubiri, 174 ly’akusatu, 93 ly’akuna, ng’abagudde bali 61 bokka, ate 63 tebaatudde newankubadde baali bewandiisa okubituula.
Abayizi ebitundu 97% bebaayise, so nga mu 2021 abayizi ebitundu 99% bebaayita ebigezo.
Amasomero agaatula ebigezo bino eby’obusiraamu geyongerako okuva ku 147 okutuuka ku 231, gali mu district 48.
Abaana abalenzi ebitundu 57% abatuula ebigezo babiyise, ate abawala ebitundu 40% bebabiyise.
Bw’abadde esoma ebyavudde mu bigezo bino eby’omulundi ogw’okutaano ku muzikiti gwa Old Kampala, Shk Ismail Kazibwe, agambye nti ebigezo byabayizi 4 bikyakwatiddwa binonyerezebwako.
Essomo lya Tarbiyah erikwata ku mpisa ne nnono z’obusiramu lyeryasinze okukolebwa obulungi, nekudako okusoma Quran, essomo ly’okusoma olulirimi oluwalabu erimanyiddwa nga Lugha ne Fiqh erikwata ku byafaayo namateeka g’obusiraamu lyeryasinze okukolebwa obubi.
District ye Buikwe yesinze okukola obulungi neddirirwa Buvuma, Kyotera, Busia, Kassanda, Bugweri, nendala nga wabula district ye Bundibugyo, Koboko, Masindi, Yumbe nendala zezasinze okukola obubi.
Bw’abadde atongoza ebigezo bino, omunyuka ow’okubiri owa mufti wa Uganda, Shk Ali Waisswa, agambye nti omulimu ogukolebwa ekitongole kyebigezo mukulu ddala, ssonga abagukola bagukolera ku bwannakyewa wakati mu kusoomozebwa.
Shk Juma Bachit Cucu, avunanyizibwa ku kitongole ky’eby’enjigiriza ku kitebe ky’obusiramu kino, agambye nti batandise ku kawefube wokuwandiisa abayizi nga bayitirira ku mitimbagano, okukola curriculum y’obusiraamu eyaawamu okwewala abagambibwa nti baasomesa ebyekiyeekera, era alabudde amasomero goomusingi g’obusiraamu obutadamu kukola nga ssimawandiise ku kitebe ky’obusiramu ekya Kampala mukadde.
Bisakiddwa: Ddungu Davis


text:
Okujjamu olubuto mu Uganda, tekikilizibwa mpozi nga kikoledwa omusawo omutendeke nga obulamu bwomukyala buli mu matiga. Nga abakyala battoba okufuna obuyambi okujjamu olubuto mungeli entuffu. Abasinga bagenda nebazijjamu mungeli enkyamu eteeka obulamu bwabwe mumatiga. Minisitule yebyobulamu mu alipoota yomwaka 2017-2018 yalaga nti obutundu 5.3 ku buli kikuumi obwabakyala abafa buviila ku mitawana yokujjamu olubuto. [1].
Eliyo emitawana mingi ku mateeka nembela yabantu ebalemesa okufuna obuyambi obutufu nga bavuddemu olubuto nebakomelela nga bakozeseza emilingo emikyamu [2].
Okujjamu olubuto mu Uganda kili mu mateeka?
Newankubadde gavumenti yateeka omukono ku mateeka ga Maputo ku ddembe lyabakyala, yakikola nga eleseyo akawayilo 14(2)c ku byokujjamu olubuto mpozi nga “bamukase, yebase nowekika, oba olubuto nga luteeka omukyala mumatiga nobulamu bwe mu buzibu” [3]. Gavumenti ekyaganye okukiliza embeela ewagila okujjamu olubuto.
Okujjamu olubuto kikilizibwa abasawo nga obulamu bwomukyala bulimu matiga lwa lubuto [4]. Teliyo obuwayilo mumateeka obufuga kino naye banamateeka bakozesa Peno koodi 120 okuboneleza oyo ayambye oba omukyala ajamuolubuto. [5]. Endagililo ze gwanga ku bulamu bwabakyala bugobelela amateeka ela Uganda ekiliza okuwa obuyambi oyo yenna avuddemu olubuto.
Okutuusa kubutundu 80 ku buli 100 mu Uganda bakilisitu [6], ela enzikiliza nga eya bakatulika tabikiliza kujjamu lubuto. Mu 2016, amateeka agakolebwa okukendeeza okufa kwa bakyala nga bagyamu embuto gagyibwawo olwa banakyeewa abagagaana. [7].
Gano amateeka agagana abasawo nabakyala nebawalanibwa, nebatisibwa nokubasiba, okubaasalila omusango nokutwalibwa mukomela [4]. Kino kiletela abakyala okusalawo nebajjamu embuto mu bifo ebikyamu awatali bukugu bwona nekibateeka ku buzibu bwokufumula nabaana, okufuna obuwuka nokufa [8].
Gano amateeka galetela abantu obutakola ku byetaago byabo abagala okujjamu embuto, nekileta okusosolebwa nga ojjeko obuyambi obukilizibwa okuweebwa oyo yenna aba avuddemu olubuto. [9].
Milingo kyi eyokujjamu olubuto eli mu Uganda.
Uganda eweleza obuyambi bwokujjamu olubuto nga okozesa obuweke oba bakulongosa.Mukukozesa obuweke, tulina ebika bibili; Mifeprisone ne Misoprosto. Okulongosa mulimu okwooza munabana awamu nokugaziya nokusimamu munabana.
Okujjamu olubuto mu Uganda kuli kutya? Abakyala bameka abajjamu embuto?
Newankubadde amateeka mu Uganda tegakiliza kujjamu lubto mpozi nga obulamu bwomukyala buli mu matiga oba; omwana analina obukyamu obutamukiliza kukula, nga bamukwata, yebaka nowekiika, alina akawuka. Okufuna obuyambi bwokujjamu olubuto sikyangu.
Eliyo abakyala 274,500 abajjamu embuto buli mwaka. Kino kyenkana abakyala 48 ku buli 1000 abali wakati wemyaka 15-49 (oba abaana 30 ku 100 abazalibwa). Kwabo 274,500, emitwalo mwenda (90,000) oba obutundu 25 ku buli 100 baweebwa ekitanda mu dwalilo olwebizibu ebigya nga bajjemu embuto mungeli enkyamu. Obuyambi obuweebwa nga omuntu avuddemu olubuto buweela doola 130, buli mulwade ela mumwaka ziwela doola muliyoni kumi na nya. [2].
Okujjamu olubuto nobuweke mu Uganda
Obuweke obujjamu olubuto (Mifepristone ne Misoprostol) gyebuli mu Uganda?
Mifepristone ne Misoprostol gyebuli mu Uganda
Nkoma ddi okukozesa obuweke okujjamu olubuto?
Obuweke obujjamu olubuto mu Uganda bukola mpaka nga olubuto lwa sabiiti kumi nasatu.
Neetaga okumpandikila okufuna Mifepristone ne Misoprostol?
Abatunda eddagala abasinga tebetaga kukuwandikila okufuna obuweke, naye, tebatela kukubulila emitendela emitufu, doozi nekozesa yabwo mukujjamu olubuto.
Okukuwandikila kusobola okukolebwa mu Uganda ku malwalilo agamu aga gavumenti, ago bwananyini nebitongole ebimu.
Bakuwandikila okukozesa Misoprostol yekka kundwadde endala nga alusa naye nga sikujjamu lubuto.
Bika kyi ebyobuweke ebili mu Uganda
Tulina ebika bibili ebisinga mu Uganda.
Okukozesa Misoprostol ne mifepristone nga ebika mulimu MA Kare, Divabo ne Mariprist
Misoprostol yekka aliyo mumanya nga Miso Kare, Cytotec, Misoclear, Kontrac ne Misoprost
Mifepristone dagala elitangila progestrone ekumma olubuto okusigalanga ekola.
Ma Kare lyelimu ku ddagala elilina Misoprostol ne Mifepristone
UGX 25,000 to 30,000
UGX 6,000
Obuweke obujjamu olubuto bwameka mu Uganda?
Teliyo muwendo okusalibwako naye obuweke buli makati ga 20,000 ne 40,000 eza Uganda ku obwa Misoprostol yekka. Ate nemitwalo etaano ne kumi ku obwo obulina Misoprostol ne Mifepristone
Ani gwensobola okutukilila okumpa ebisingawo kukujamu olubuto mu Uganda? [10]
Community Health Rights Network (Coherinet) Aunt KAKI Sexual Reproductive Health Services and Rights Information
Kuba esimu eyobwelele okuyambibwa nga olina obuzibu ku lubuto nokutangila okuzaala
Toll Free line: 0800 24 72 47 (MTN) / 0800 34 73 47 (Airtel)
Facebook: https://web.facebook.com/coherinet/
Marie Stopes Uganda
Okufuna obuyambi kukutangila oluzalo nokuyambibwa kubulumi nga ovuddemu olubuto ku Mariestopes
Kuba esimu 1: +93 75 2220 000
Kuba esimu: +256 800 120 333
Eya whatsapp: +256707713301
Obubaka: 8228
Reproductive Health Uganda
Okufuna obuyambi kukutangila oluzalo nokuyambibwa kubulumi nga ovuddemu olubuto ku Reproductive Health Uganda
Kuba: +256 31 2207100
Omutimbagano: www.rhu.or.ug
Inclusive Health Bureau
Okufuna obuyambi kukutangila oluzalo nokuyambibwa kubulumi nga ovuddemu olubuto ku Inclusive Health Bureau.
Naguru Teenage Center
Eno ekuwa obuyambi nga ovuddemu olubuto, eyamba kunsonga zabakyala, ekebela oba oli lubuto, obugumba, kubyendya nokwelabilila, ensonga zokulwala awamu nabakyala abali lubuto.
St. Augustine Community Health Center (SACH)
Eno ekuwa obuyambi nga ovuddemu olubuto, eyamba kunsonga zabakyala, ekebela oba oli lubuto, obugumba, kubyendya nokwelabilila, ensonga zokulwala awamu nabakyala abali lubuto byona ku malwalilo ga SACH.
Kuba ku zino enamba: +256-703692281/+256-782141191
The Association of Obstetricians and Gynecologists of Uganda (AOGU) Bakuweleza obuyambi bwabasawo abakugu, okuyigiliza ne lisaachi.
Turget Uganda
Esimu: +256-772688050
https://www.turgetug.org/
Address: Plot 279, Willis Road, Namirembe Resource Centre, Namirembe Kampala, Uganda
Toll Free: 0800100072
Okujjamu olubuto mu dwalilo
Emilingo eli emeka eyokujjamu olubuto mu dwalilo mu Uganda?
Uganda eweleza obuyambi bwokujjamu olubuto nga okozesa obuweke (MA) oba bakulongosa.Mukukozesa obuweke, tulina ebika bibili; Mifeprisone ne Misoprosto. Okulongosa mulimu okwooza munabana (MVA) awamu nokugaziya nokusikamu munabana.(D&E)
Okukozesa obuweke (MA) nga okozesa obuweke bukoma ku sabiiti 13
Okwooza munabana (MVA) kikoma ku sabiiti 14
Okugaziya nokusikamu kikolebwa ku mbuto mpaka ku sabiiti 24 (Zitela okubeela wakati wa 12-16)
Obuyambi eli avudemu olubuto kyikilizibwa mu malwalilo agobwananyini ne gavumenti mu Uganda.
Nsobola okujjawa obuyambi bwokwooza munabana mu Uganda?
Okwooza munabaana mu Uganda kisoboka okufunibwa mu malwalilo agobwananyini, gavumenti nagebitongole.
Okwooza munabana (MVA) kwameka mu Uganda?
MVA eli wakati we’mitwalo 15 ne 30 mu sente ze Uganda okusinzira ku dwaliro wogifunide. Amalwaliro ga’gavumenti gabeeyi yawansi, okusingako agobwananyini.
Nsobola ntya okufuna ebisingawo?
Okumanya ebisingawo nokuyambibwa, osobola okutukilila abakugu baffe ababudabuda nga oyumyako nabo ku www.safe2choose.org oba ku emeilo eya info@safe2choose.org. Okubudabudibwa kuli mu luzungu noluganda.
Bya tiimu ya safe2choose nga bawagidwa abakugu ku carafem nga bagobelela emitendela ya Ipas eya 2019 awamu ne WHO aga 2012.
[1] “The Uganda Demographic Health Survey 2016.” dhsprogram.com/pubs/pdf/FR333/FR333.pdf Accessed January 2022.
[2] “Abortion and Post-Abortion Care in Uganda.” Guttmacher Institute www.guttmacher.org/fact-sheet/abortion-and-postabortion-care-uganda. Accessed January 2022.
[3] CEHURD, 2016, p. 23
[4] HRAPF, 2016
[5] Mulumba et al., 2017
[6] Larsson et al., 2015
[7] Cleeve et al., 2016
[8] Aantjes et al., 2018
[9] Mutua et al., 2018
[10] “Abortion Laws in Uganda.” How to Use Abortion Pill, www.howtouseabortionpill.org/abortion-laws-by-country/uganda/. Accessed January 2022.


text:
Ababaka ba Palamenti Bannakibiina kya National Unity Platform – NUP bazzeemu okulaajanira Kkooti e Masaka nga baagala wakiri bayimbulwe ku kakalu kaayo kuba bali mu mbeera mbi mu kkomera gyebali.
Ababaka Ssegirinya Muhammad ne Ssewanyana Allan basinzidde mu kkomero e Kigo nebategeeza Omulamuzi wa Kkooti Ento e Masaka Nantege Christine nga bwebayisibwa obubi mu Kkomera nga bagaana abantu baabwe okubakyalira wadde abasawo baabwe okubakeberako, ate nga babakeeza okubatuuza mu bisooto n’ekigendererwa ekyokubaswaza eri basibe banaabwe so nga Babaka babantu abasaanye okuweebwa ekitiibwa.
Bano baagala omuwaabi wa Gavumenti Birivumbuka Richard ayanguye okunoonyereza kwakola kuba bakooye kati olufuuse oluyimba lwa Kkooti olwokwongezangayo omusango.
Wabula omuwabi wa Gavumenti Birivumbuka mukwanukula ensonga zino zonna agambye nti abade takimanyi nti Ababaka bakeera kutuuzibwa mu bitoomi nagamba nti wakwogerako nabakulira ekkomera e Kigo wabula ku nsonga y’okubagaana okulaba abenganda zaabwe saako n’abasawo baabwe agambye nti kino kyasalibwawo akulira ekitongole ky’amakomera nti kubanga bekengera ekirwadde kya covid-19.
Omulamuzi azzeemu okulagira abakulira ekkomera ly’e Kigo okukiriza ababaka okulaba abantu baabwe era basobole nokuzaayo abaana baabwe ku masomero.
Omusango guddamu nga 22/2 /2022
Share.